โคดี สมิต-แม็กฟี

โคดี สมิต-แม็กฟี (; เกิด 13 มิถุนายน 1996) เป็นนักแสดงชาวออสเตรเลีย เริ่มมีผลงานการแสดงจากการเป็นนักแสดงเด็กทางละครโทรทัศน์ โดยได้รับความสนใจจากการแสดงละครชุดของสถานีทีเอ็นทีเรื่อง คืนแห่งฝันสยอง (ค.ศ. 2006) ซึ่งแต่ละตอนสร้างมาจากผลงานเรื่องสั้นของสตีเวน คิง โดยเขาได้แสดงในตอนที่ชื่อว่า คดีสุดท้ายของอัมนีย์ และ เดอะฟิฟท์ควอเตอร์ จนกระทั่งเขาได้แสดงในภาพยนตร์ดราม่าของประเทศออสเตรเลียเรื่อง สายใยรัก สายสัมพันธ์ (ค.ศ. 2007) ที่ทำให้เขาได้รับรางวัลนักแสดงเด็กยอดเยี่ยมจากสถาบันภาพยนตร์ออสเตรเลีย ต่อมาเขาได้รับบทเป็นนักแสดงนำคู่กับวิกโก มอร์เทนเซน ด้วยวัยเพียง 12 ปี ในเรื่องภาพยนตร์เรื่อง เดอะโร้ด ข้ามแดนฝ่าอำมหิต (ค.ศ. 2009) และแสดงนำคู่กับ โคลอี เกรซ มอเรตซ์ ใน แวมไพร์ร้าย..เดียงสา (ค.ศ. 2010) 

ในปี ค.ศ.  2021 สมิต-แม็กฟี ประสบความสำเร็จในอาชีพการแสดงเมื่อเขาแสดงบท "ปีเตอร์ กอร์ดอน" ในภาพยนตร์เรื่อง อำนาจบาดเลือดแค้น ที่กำกับการแสดงโดย เจน แคมเปียน โดยเขาได้รับรางวัลลูกโลกทองคำ สาขานักแสดงสมทบชายยอดเยี่ยม และได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม, รางวัลแบฟตา และรางวัลแซกอวอร์ดส์

นอกจากนี้เขายังมีผลงานการแสดงในภาพยนตร์ที่ประสบความสำเร็จทางรายได้เช่น รุ่งอรุณแห่งอาณาจักรพิภพวานร (ค.ศ. 2014) และการรับบทเป็น "ไนท์ครอว์เลอร์" ใน X-เม็น อะพอคคาลิปส์  (ค.ศ. 2016) และ X-เม็น ดาร์ก ฟีนิกซ์ (ค.ศ. 2019)

ในปี 2018 เขาเล่นเป็นตัวละครหลักชื่อ "เคด้า" วัยรุ่นในยุคน้ำแข็ง ที่สามารถฝึกหมาป่าได้ในเรื่อง ผจญนรกแดนทมิฬ 20,000 ปี (Alpha)

อ้างอิง

หมวดหมู่:บุคคลที่เกิดในปี พ.ศ. 2539
หมวดหมู่:ชาวออสเตรเลีย
หมวดหมู่:บุคคลจากแอดิเลด
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม